Ministru kabineta rīkojuma projekta

**“Par Krāslavas novada pašvaldības nekustamā īpašuma pārņemšanu valsts īpašumā”**

## sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz pārņemt bez atlīdzības valsts īpašumā un nodot Finanšu ministrijas valdījumā nekustamo īpašumu (nekustamā īpašuma kadastra Nr. 6062 004 1201) - zemes vienību 0,0825 ha platībā (zemes vienības kadastra apzīmējums 6062 004 1194) un būvi (būves kadastra apzīmējums 6062 004 0845 001) Rīgas ielā 1, Indrā, Indras pagastā, Krāslavas novadā, kas nepieciešams Finanšu ministrijas padotībā esošās iestādes - Valsts ieņēmumu dienesta Indras muitas kontroles punkta funkciju īstenošanai.  Ministru kabineta rīkojums stāsies spēkā tā parakstīšanas brīdī. |

|  |  |  |  |  |  |  |
| --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | |
| 1. | Pamatojums | Publiskas personas mantas atsavināšanas likuma (turpmāk - Atsavināšanas likums) 42.panta otrā daļa un 43.pants.  Likuma „Par pašvaldībām” 21.panta pirmās daļas 17.punkts. | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Krāslavas novada dome 2018.gada 24.maijā (prot Nr.8, 16.paragr.) ir pieņēmusi lēmumu “Par nekustamā īpašuma Rīgas ielā 1, Indrā, Indras pagastā, Krāslavas novadā, nodošanu bez atlīdzības valsts īpašumā”.  Nekustamais īpašums (nekustamā īpašuma kadastra Nr. 6062 004 1201) Rīgas ielā 1, Indrā, Indras pagastā, Krāslavas novadā, sastāv no zemes vienības 0,0825 ha platībā (zemes vienības kadastra apzīmējums 6062 004 1194) un būves (būves kadastra apzīmējums 6062 004 0845 001) – sadzīves pakalpojumu ēka 88.70 m2 platībā, būves galvenais lietošanas veids: biroju ēkas (turpmāk arī- nekustamais īpašums).  Īpašuma tiesības uz nekustamo īpašumu ir nostiprinātas Indras pagasta zemesgrāmatas nodalījumā Nr.100000573580 Krāslavas novada pašvaldībai, lēmuma datums:07.12.2017.  Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kadastrālā vērtība uz 01.01.2018. ir 1604 *euro*.  Zemes vienībai noteiktais lietošanas mērķis: 0903- *valsts un pašvaldību pārvaldes iestāžu apbūve.*  Nekustamajam īpašumam zemesgrāmatas nodalījumā Nr.100000573580 III daļas 1.iedaļā ir ierakstīti šādi apgrūtinājumi:  ‑ *ekspluatācijas aizsargjoslas teritorija gar ielu vai ceļu - sarkanā līnija 0.0022 ha*  *ekspluatācijas aizsargjoslas teritorija gar elektronisko sakaru tīklu gaisvadu līniju 0.0329 ha*  *ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem 0.0268 ha*  *ceļa servitūta teritorija 0.0244 ha – ieraksts pārnest no Indras pagasta zemesgrāmatas nodalījuma Nr.100000472525 (žurnāls Nr.300004468739).*  *pierobeža 0.0825 ha- ieraksts pārnest no Indras pagasta zemesgrāmatas nodalījuma Nr.100000472525 (žurnāls Nr.300004468739).*  Krāslavas novada dome ar 20.08.2018. vēstuli Nr.3.15./657 ir informējusi valsts akciju sabiedrību “Valsts nekustamie īpašumi”, ka ceļa servitūts noteikts pamatojoties uz Indras pagasta padomes 2008.gada 14. novembra izziņas Nr.3-15/494 pamata, par ko liecina ieraksts 2009.gada 9.janvāra apgrūtinājuma plānā.  Saskaņā ar Nekustamā īpašuma valsts kadastra informācijas sistēmas telpisko datu izdruku ir secināms, ka ceļa servitūta teritorija kalpo piekļūšanai pie blakus esošajiem šādiem nekustamajiem īpašumiem:   1. fiziskai personai piederoša nekustamā īpašuma ar kadastra Nr. 6062 004 0725; 2. Krāslavas novada pašvaldībai piederoša nekustamā īpašuma ar kadastra Nr.6062 004 0771.   Jautājumu par ceļa servitūta dibināšanas nepieciešamību atbilstoši Civillikumam un zemesgrāmatas ieraksta par servitūtu precizēšanu Finanšu ministrija vērtēs pēc nekustamā īpašuma pārņemšanas valsts īpašumā.  Pārņemot nekustamo īpašumu valsts īpašumā Finanšu ministrijas valdījumā, tas tiks izmantots valsts pārvaldes funkciju īstenošanai, proti, nekustamajā īpašumā, pēc telpu pielāgošanas, tiks izvietots Valsts ieņēmumu dienesta (turpmāk – VID) Indras muitas kontroles punkts (turpmāk – Indras MKP).  Šobrīd Indras MKP no 1994.gada izvietots nekustamā īpašuma (nekustamā īpašuma kadastra Nr.6062 004 0853) Blaževiča ielā 3, Indrā, Krāslavas novadā, esošajās telpās. Nekustamā īpašuma sastāvā esošā būve (būves kadastra apzīmējums 6062 004 0853 001) ‑ muita būvēta 1926.gadā kā muitas darbinieku dzīvojamā māja un līdz šim brīdim nav kapitāli remontēta/pārbūvēta.  Indras MKP nepieciešamas jaunas telpas, jo šobrīd izmantojamās ir gan morāli, gan fiziski nolietojušās, kā arī neatbilst kvalitatīvai muitas funkciju, darba organizācijas un darba aizsardzības pasākumu veikšanai. Nepieciešamas telpas (darba vietas) dzelzceļa skenera operatoriem, telpas (darba vietas) citām Indras MKP darba pienākumus veicošām amatpersonām, virtuve, sieviešu un vīriešu ģērbtuves ar dušu, tualete, telpa muitas tehnisko līdzekļu un dažādu materiālo vērtību krājumu novietošanai, telpa izņemto preču novietošanai, telpa Indras MKP rīcībā esošā kvadricikla novietošanai, telpa personu aplūkošanai, telpa dažādu citu VID struktūrvienību amatpersonām, kuras atsevišķos gadījumos varētu veikt darba pienākumus Indras MKP (piem., kinologi u.c.), telpa skaidras naudas deklarāciju pārbaudei.  Ņemot vērā to, ka būve (būves kadastra apzīmējums 6062 004 0853 001) ‑ muita ir kritiskā stāvoklī un būves atjaunošanai ir nepieciešami lieli finanšu līdzekļu ieguldījumi, VID vērsās Indras pagasta pārvaldē ar lūgumu piedāvāt telpas MKP vajadzībām.  Indras pagasta pārvalde piedāvāja telpas VID nekustamajā īpašumā Rīgas ielā 1, Indrā, Indras pagastā, Krāslavas novadā. VID ir izvērtējis piedāvājumu un secinājis, ka telpas atbilsts nepieciešamajām prasībām Indras MKP izvietošanai. 17.05.2016. valsts akciju sabiedrība “Valsts nekustamie īpašumi” ar vēstuli Nr.2/4/8318 nosūtīja VID piedāvājumu nekustamā īpašuma Rīgas ielā 1, Indrā, Indras pagastā, Krāslavas novadā, pielāgošanai VID vajadzībām, kuru VID 21.06.2016. vēstulē Nr.6.4.3-11/261 saskaņo un lūdz valsts akciju sabiedrību “Valsts nekustamie īpašumi” uzsākt darbības, kas saistītas ar nekustamā īpašuma Rīgas ielā 1, Indrā, Indras pagastā, Krāslavas novadā, pārņemšanu valsts īpašumā Finanšu ministrijas valdījumā.  Projekta ideja „Indras muitas kontroles punkta atjaunošana Rīgas ielā 1, Indrā, Krāslavas novadā, Valsts ieņēmumu dienesta vajadzībām" un jautājums par nekustamā īpašuma pārņemšanu valsts īpašumā un pielāgošanu VID vajadzībām tika skatīts unkonceptuāli atbalstīts valsts akciju sabiedrības “Valsts nekustamie īpašumi” 26.07.2016. Vadības padomes sēdē (prot. VPP-16/29).  Ievērojot iepriekš minēto, ir sagatavots projekts, kas paredz pārņemt bez atlīdzības valsts īpašumā un nodot Finanšu ministrijas valdījumā Krāslavas novada pašvaldībasnekustamo īpašumu (nekustamā īpašuma kadastra Nr. 6062 004 1201) - zemes vienību 0,0825 ha platībā (zemes vienības kadastra apzīmējums 6062 004 1194) un būvi (būves kadastra apzīmējums 6062 004 0845 001) Rīgas ielā 1, Indrā, Indras pagastā, Krāslavas novadā, kas nepieciešams Finanšu ministrijas padotībā esošās iestādes - Valsts ieņēmumu dienesta Indras muitas kontroles punkta funkciju īstenošanai.  Rīkojuma projekts attiecas uz publiskās pārvaldes politiku. | | | | |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija, valsts akciju sabiedrība „Valsts nekustamie īpašumi”, VID. | | | | |
| 4. | Cita informācija | Nav. | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Finanšu ministrija, valsts akciju sabiedrība „Valsts nekustamie īpašumi”, VID, Krāslava novada pašvaldība. | | | |
| 2. | | Tiesiskā regulējuma ietekme uz tautsaimniecību un administratīvo slogu | | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. | | | |
| 3. | | Administratīvo izmaksu monetārs novērtējums | | Projekta tiesiskais regulējums administratīvo slogu neietekmē. | | | |
| 4. | | Atbilstības izmaksu monetārs novērtējums | | Projekta tiesiskais regulējums atbilstības izmaksas nerada. | | | |
| 5. | | Cita informācija | | Projekta īstenošanai nav nepieciešami papildus līdzekļi no valsts vai pašvaldību budžeta. | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| Rādītāji | | 2018. gads | | Turpmākie trīs gadi (tūkst. *euro*) | | |
| 2019. | 2020. | 2021. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2018 gadu | Izmaiņas, salīdzinot ar kārtējo 2018 gadu | Izmaiņas, salīdzinot ar kārtējo 2018 gadu |
| 1 | | 2 | 3 | 4 | 5 | 6 |
| 1. Budžeta ieņēmumi: | | 0 | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | | 0 | | | | |
| 1.2. valsts speciālais budžets | | 0 | | | | |
| 1.3. pašvaldību budžets | | 0 | | | | |
| 2. Budžeta izdevumi: | | 0 | | | | |
| 2.1. valsts pamatbudžets | | 0 | | | | |
| 2.2. valsts speciālais budžets | | 0 | | | | |
| 2.3. pašvaldību budžets | | 0 | | | | |
| 3. Finansiālā ietekme: | | 0 | | | | |
| 3.1. valsts pamatbudžets | | 0 | | | | |
| 3.2. speciālais budžets | | 0 | | | | |
| 3.3. pašvaldību budžets | | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | | | |
| 5. Precizēta finansiālā ietekme: | | X | 0 | | | |
| 5.1. valsts pamatbudžets | |
| 5.2. speciālais budžets | |
| 5.3. pašvaldību budžets | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | 0 | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Projekts šo jomu neskar. | | | | |
| 8. Cita informācija | | Izstrādātajam rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami.  Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136 valsts akciju sabiedrība „Valsts nekustamie īpašumi” veiks nepieciešamās darbības lai pēc pārņemšanas valsts nekustamo īpašumu ierakstītu zemesgrāmatā uz valsts vārda Finanšu ministrijas personā. | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| Projekts šo jomu neskar. | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| Projekts šo jomu neskar. | | | | | | | |
| **VI. Sabiedrības līdzdalība un komunikācijas aktivitātes** | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. | | | | | |
| 2. | Sabiedrības līdzdalība projekta izstrādē | Projekts šo jomu neskar. | | | | | |
| 3. | Sabiedrības līdzdalības rezultāti | Projekts šo jomu neskar. | | | | | |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”, Krāslavas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministre D.Reizniece- Ozola

Bružas 67024927

vita.bruzas@vni.lv